**Ministru kabineta rīkojuma projekta „Grozījumi darbības programmas „Uzņēmējdarbība un inovācijas” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Grozījumi darbības programmas „Uzņēmējdarbība un inovācijas” papildinājumā ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka attiecīgā Eiropas Savienības fondu atbildīgā iestāde izstrādā un iesniedz apstiprināšanai Ministru kabinetā darbības programmas papildinājuma grozījumus. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Grozījumi darbības programmas „Uzņēmējdarbība un inovācijas” papildinājumā”” (turpmāk – MK rīkojuma projekts) nepieciešams, lai varētu veikt nepieciešamos grozījumus:1. Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām” (turpmāk – MK noteikumi Nr.582);
2. Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”” (turpmāk – MK noteikumi Nr.887);
3. Ministru kabineta 2011.gada 19.oktobra noteikumos Nr.817 „Noteikumi par darbības programmas "Uzņēmējdarbība un inovācijas" papildinājuma 2.1.2.4.aktivitātes "Augstas pievienotās vērtības investīcijas" projektu iesniegumu atlases otro un turpmākajām kārtām” (turpmāk – MK noteikumi Nr.817);

Rīkojuma projekts izstrādāts arī, lai pārdalītu finansējumu starp darbības programmas „Uzņēmējdarbība un inovācijas” papildinājuma:1. 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte);
2. 2.2.1.4.1.apakšaktivitāti „Atbalsts aizdevuma veidā komersantu konkurētspējas uzlabošanai” (turpmāk – 2.2.1.4.1.apakšaktivitāte);

Ņemot vērā Krievijas Federācijas ekonomiskās sankcijas attiecībās uz atsevišķu nozaru produktu grupu importu, kas ļoti būtiski ietekmē arī Latvijas komersantu eksporta apjomus, komersantiem ir būtiski jāizvērtē un jāmeklē jauni eksporta noieta mērķa tirgi.Ekonomikas ministrija, konsultējoties ar Latvijas Investīciju un attīstības aģentūru (turpmāk – LIAA) un tādiem nozaru pārstāvjiem kā Latvijas Darba devēju konfederācija, Latvijas Tirdzniecības un rūpniecības kamera un Pārtikas ražotāju asociāciju, ir izstrādājusi grozījumus MK noteikumos Nr.582 un MK noteikumos Nr.887, kas palīdzētu komersantiem atrast jaunus eksporta tirgus. MK rīkojuma projekts ir nepieciešams, lai MK noteikumos Nr.817, MK noteikumos Nr.582 un MK noteikumos Nr.887 varētu veikt šādus grozījumus:1. MK noteikumus Nr.582 papildināt ar jaunu atbalstāmo darbību - LIAA organizētās individuālās vizītes pie sadarbības partneriem mērķa tirgos ārvalstīs;
2. MK noteikumus Nr.582 papildināt ar jaunu atbalstāmo darbību - ražotņu un produktu atbilstības novērtēšana, ja šāda atbilstības novērtēšana ir obligāts priekšnosacījums, lai uzsāktu produktu tirdzniecību ārvalstu tirgos;
3. MK noteikumos Nr. 582 un MK noteikumos Nr.887 precizētu atbalsta saņēmēju – valsts un pašvaldību iestādes formulējumu. Tiek precizēts, ka atbalstu piešķir arī izglītības iestādēm un zinātniskajām institūcijām (tai skaitā atvasinātām publiskām personām, kas darbojas NACE 2.red. M sadaļas „Profesionālie, zinātniskie un tehniskie pakalpojumi” 72.nodaļā „Zinātniskās pētniecības darbs” un P sadaļas „Izglītība” 85.4.nodaļā „Augstākā izglītība”))
4. MK noteikumos Nr. 582 un MK noteikumos Nr.887 precizētu atbalsta saņēmēja - kooperatīvo sabiedrību formulējumu. Tiek precizēts, ka atbalstu piešķir arī lauksaimniecības pakalpojumu kooperatīvajām sabiedrībām un atbilstīgām lauksaimniecības pakalpojumu kooperatīvajām sabiedrībām. Precizējums tiek veikts atbilstoši biedrības „Zemnieku Saeima” norādījumiem;
5. MK noteikumus Nr.887 papildināt ar jaunu atbalstāmo darbību – potenciālo ārējo noieta tirgus izpēte, lai izpētītu un atrastu potenciālos un aktuālos ārvalstu tirgos jaunus produktu noieta kanālus Latvijas komersantu produkcijai (konsultantu algošana par ārvalstu tirgus jautājumiem);
6. MK noteikumus Nr.887 papildināt ar jaunu atbalstāmo darbību - sagatavošanās pasākumi ieiešanai jaunos ārējos tirgos, kas ietver tādas darbības kā dalība starptautiskās izstādēs, tirdzniecības misiju organizēšana, semināru un konferenču organizēšana, starptautisku mārketinga pasākumu organizēšana, tirgus izpētes iegāde;
7. MK noteikumus Nr.887 papildināt ar jaunu atbalsta saņēmēju – izglītības iestādēm un zinātniskajām institūcijām (tai skaitā atvasinātām publiskām personām, kas darbojas NACE 2.red. M sadaļas „Profesionālie, zinātniskie un tehniskie pakalpojumi” 72.nodaļā „Zinātniskās pētniecības darbs” un P sadaļas „Izglītība” 85.4.nodaļā „Augstākā izglītība”);
8. MK noteikumos Nr.887 tiešās pārvaldes iestādei, kuras mērķis ir sekmēt komercdarbības attīstību, palielināt Eiropas Reģionālās attīstības fonda (turpmāk – ERAF) līdzfinansējumu līdz 8 139 180 EUR;
9. MK noteikumos Nr.817 grozīt maksimālā avansa apjomu no 35% uz 90%. Tā kā palielinot avansa apjomus, palielināsies garantijas izmaksas, nepieciešams noteikt, ka maksimālais publiskais finansējuma apmērs trešajā un ceturtajā kārtā ir neieskaitot kredītiestādes garantijas izmaksas, lai lielākus avansus būtu iespējams izņemt arī tiem projektiem, kam jau pašlaik ir maksimālais publiskā finansējuma apmērs.

Papildus nepieciešams grozīt darbības programmas „Uzņēmējdarbības un inovācijas” papildinājuma (turpmāk – DPP) 114.punkta tabulu „Finanšu plāns (EUR)”, saistībā ar finansējuma pārdali starp 2.2.1.1.aktivitāti un 2.2.1.4.1.apakšaktivitāti.Ekonomikas ministrija (turpmāk – EM) 2014.gada 27.martā saņēma SIA „Latvijas Garantiju aģentūra” (turpmāk – LGA) 2014.gada 25.marta vēstuli Nr.1-12/92 „Par AS „SEB banka” JEREMIE aizdevumiem”, ar kuru LGA informēja, ka vairāki dalīta riska aizdevumi, ko ir izsniegusi AS „SEB Banka” un AS “Swedbanka” 2.2.1.1.aktivitātes ietvaros 2010. un 2011.gadā, ir līdzfinansēti arī no Latvijas Investīciju un attīstības aģentūras īstenotajām grantu programmām, kas finansētas no struktūrfondu līdzekļiem, un Lauku atbalsta dienesta Zivsaimniecības fonda programmas.Pēc EM aplēsēm 2.2.1.1.aktivitātē augsta riska aizdevumu instrumenta ietvaros konstatēts dubultais finansējums un neatbilstoši mērķim vai grūtībās nonākušiem uzņēmumiem izsniegti aizdevumi par kopējo summu 7 503 406 euro, kur publiskais finansējums ir 3 751 703 euro , t.sk. ERAF 3 459 029 euro un valsts budžeta daļa 292 674 euro EUR. Papildus nepieciešams ieturēt no finanšu starpniekiem proporcionāli neatbilstoši veikto izdevumu apjomam segto vadības izmaksu daļu, kas katram finanšu starpniekam ir aprēķinātas atsevišķi. Norādām, ka kopējā ieturamā summa līdz 2014.gada 30.jūnijam un aptuvenā aplēse par vadības izmaksām līdz 2015.gada beigām sastāda 233 386 euro, t.sk. ERAF 215 179 euro un valsts budžeta daļa 18 207 euro. Vadības izmaksas, kas ir izmaksātas finanšu starpniekiem līdz 2014.gada 30.jūnijam ir 171 54 euro, t.sk. ERAF finansējums 158 166 euro un valsts budžeta finansējums 13 383 euro. Ņemot vērā, ka finanšu starpniekiem vadības izmaksas no publiskajiem līdzekļiem tiks maksātas līdz 2015.gada 31.decembrim, EM ir aprēķinājusi aptuvenās papildus ieturamās vadības izmaksas, kas tiks izlietotas laika periodā no 2014.gada 1.jūlija līdz 2015.gada 31.decembrim. Papildus ieturamā summa par vadības izmaksām ir 61 837 euro, t.sk. ERAF 57 013 euro un valsts budžeta daļa 4 824 euro. Līdz ar to no izdevumu deklarācijas kopējā ieturamā summa, kā arī DPP grozījumos 2.2.1.1.aktivitātes samazinājums ir jāveic 5 385 255 euro apmērā, t.sk. publiskais finansējums 3 985 089 euro apmērā, t.sk. ERAF finansējums 3 674 208 euro un valsts budžeta finansējums 310 881 euro, kā arī privātais finansējums 1 400 166 euro apmērā. Privātā finansējuma daļa 2.2.1.1.aktivitātes ietvaros tiek samazināta par mazāku privātā līdzfinansējuma daļu nekā to paredz korekcija (samazinājums 1 400 166 euro apmērā, nevis 3 518 317 euro apmērā), ņemot vērā, ka jau līdzšinēji uzņemtās saistības 2.2.1.1.aktivitātes ietvaros spēj nodrošināt DPP grozījumos noteiktā privātā līdzfinansējuma apmēra deklarēšanu pilnā apmērā.EM ierosina korekcijas rezultātā atbrīvojušos finansējumu 3 985 089 euro apmērā, t.sk. ERAF finansējums 3 674 208 euro un valsts budžeta finansējums 310 881 euro pārcelt uz 2.2.1.4.1..aktivitātes otrās projektu iesniegumu atlases kārtu, lai 2.2.1.4.1.aktivitātes ietvaros turpmāk sniegtu aizdevumus arī saimnieciskās darbības uzsācējiem. 2.2.1.4.1.aktivitātes ietvaros tiks nodrošināts valsts akciju sabiedrības „Latvijas attīstības finanšu institūcija ALTUM” (turpmāk – sabiedrība Altum) privātais līdzfinansējums 1 400 166 euro apmērā.Grozot finansējumu 2.2.1.1.aktivitātei, tiek labota arī aritmētisku kļūda, kas radās DPP 2014.gada 20.jūnija grozījumos, kļūdaini saskaitot struktūrfondu/kohēzijas fonda finansējumu, nacionālo publisko finansējumu un privāto finansējumu. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, biedrības, nodibinājumi, kooperatīvās sabiedrības vai atbilstīgas lauksaimniecības pakalpojumu kooperatīvās sabiedrības, pašvaldības un ostu pārvaldes. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārais novērtējums | Projekts šo jomu neskar. |
| 4. | Cita informācija | Nav |

**Anotācijas III. sadaļa – projekts šo jomu neskar**

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Rīkojuma projekts saistīts ar grozījumiem šādos MK noteikumos:* 1. MK 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”;
	2. MK 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana””;
	3. MK 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai””;
	4. MK 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos””;
	5. MK 2011.gada 19.oktobra noteikumos Nr.817 „Noteikumi par darbības programmas "Uzņēmējdarbība un inovācijas" papildinājuma 2.1.2.4.aktivitātes "Augstas pievienotās vērtības investīcijas" projektu iesniegumu atlases otro un turpmākajām kārtām”.
 |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

**Anotācijas V., VI. un VII. sadaļas – projekts šīs jomas neskar.**

Iesniedzējs:

Ekonomikas ministrs V.Dombrovskis

Vīza: Valsts sekretāra M.Lazdovskis

10.10.2014 11:16

Purmalietis, 67013108

Kaspars.Purmalietis@em.gov.lv